  Майя Бывальцева Удмуртиысь паравелосипедистъёс Арслан Гильмутдинов но Сергей Пудов дуннелэн трекын велоспортъя чемпионатаз бронза медальёс утӥзы. Суй-пыдзыя сӧсыр спортсменъёслэн ӵошатсконъёссы ортчизы Италиысь Монтикьяриын. Со сярысь ивортэ Россиысь Паралимпи комитет. Арслан Гильмутдинов «бронза» басьтӥз 3 иськеме уйиськыса ворттылонын. Тодэ вайытом, дуннелэн чемпионатаз ик со 1 иськемын 4-тӥ вал. Сергей Пудов «бронза» медаль утӥз 4 иськеме уйиськыса ворттылонын. Дуннелэн чемпионатаз 32 кунъёсысь 174 спортсменъёс пыриськизы. Ӵошатсконъёс Рио-де-Жанейрое XV гужем Паралимпи шудонъёсы быръёнъёсты йылпумъязы. Тегъёс: Спорт Удмуртия Россия  